stanford-oval/wikipedia huggingface dataset:
มิสเตอร์อินเตอร์เนชันแนลไทยแลนด์ 2024

| มิสเตอร์อินเตอร์เนชันแนลไทยแลนด์ 2024 |
| --- | --- |
วันที่: 1 กันยายน พ.ศ. 2567
พิธีกร: ธิติสรรค์ กู้ดเบิร์น  จารณะ บุญประเสริฐ
สถานที่จัด: เอ็มซีซีฮอลล์ เดอะมอลล์ไลฟ์สโตร์ งามวงศ์วาน จังหวัดนนทบุรี
ถ่ายทอดทาง: ยูทูบ
เข้าร่วมประกวด: 30 คน
ผ่านเข้ารอบ: 16 คน
ผู้ชนะเลิศ: ชุติพงศ์ พุทธรักษ์
ขวัญใจช่างภาพ: อภิรักษ์ สารภี
← 20232025 →
มิสเตอร์อินเตอร์เนชันแนลไทยแลนด์ 2024 (อังกฤษ: Mister International Thailand 2024) เป็นการประกวดมิสเตอร์อินเตอร์เนชันแนลไทยแลนด์ ครั้งที่ 5 โดยการประกวดรอบตัดสินจะจัดขึ้นในวันที่ 1 กันยายน พ.ศ. 2567 ณ เอ็มซีซีฮอลล์ เดอะมอลล์ไลฟ์สโตร์ งามวงศ์วาน จังหวัดนนทบุรี
ซึ่งในช่วงสุดท้ายของการประกวดรอบตัดสิน ธิติสรรค์ กู้ดเบิร์น และ ปิยพงษ์ คำมีสว่าง มิสเตอร์อินเตอร์เนชันแนลไทยแลนด์ 2023 ได้ส่งมอบตำแหน่งให้ ชุติพงศ์ พุทธรักษ์ เป็นมิสเตอร์อินเตอร์เนชันแนลไทยแลนด์คนใหม่ และจะได้เป็นตัวแทนจากประเทศไทยเพื่อเข้าร่วมการประกวดมิสเตอร์อินเตอร์เนชันแนล 2024
ผลการประกวด > ลำดับ

| ผลการประกวด | ผู้เข้าประกวด | ผลการประกวดระดับนานาชาติ | รางวัลพิเศษ |
| --- | --- | --- | --- |
| มิสเตอร์อินเตอร์เนชันแนลไทยแลนด์ 2024 |  MI17 - ชุติพงศ์ พุทธรักษ์ | เข้ารอบ 15 คนสุดท้าย - มิสเตอร์อินเตอร์เนชันแนล 2024 |  |
| รองอันดับ 1 |  MI4 - อภิรักษ์ สารภี | รองอันดับ 3 - มิสเตอร์เฟรนด์ชิพอินเตอร์เนชันแนล 2024 |  มิสเตอร์เฟรนด์ชิพแอมบาสเดอร์ |
| รองอันดับ 2 |  MI30 - สิทธิโชค พาณิชย์เลิศเทวา | TBA - แมนออฟเดอะเวิลด์ 2025 | TBA |
| รองอันดับ 3 |  MI8 - ณนธภัคร เตชะอินทร์  MI15 - จิรัฏฐ์ เกตุ  MI19 - ภาณุพงศ์ บรรณพรรณ |  |  |
| 10 คนสุดท้าย |  MI6 - พุฒิพัฒน์ กุลปรีชาเศรษฐ์  MI7 - กันตภัฏ หาญกำจัดภัย  MI13 - ศรันยู วิชัยคำ  MI20 - กฤตยศ กาญจนดุล |  |  |
| 16 คนสุดท้าย |  MI1 - วิษณุ สมบูรณ์  MI9 - อนุชา สีพลเรือน  MI10 - อาภากรณ์ บุนนาค  MI12 - ชัยยุทธ แผ่นชูเกียรติ  MI20 - กฤตยศ กาญจนดุล  MI27 - อัศวสินธุ์ อินอนงค์ |  |  |
รางวัลพิเศษ

| รางวัล | ผู้เข้าประกวด | เงินรางวัล |  |
| --- | --- | --- | --- |
| โฟโตจีนิค |  MI4 - อภิรักษ์ สารภี |  TBA |  |
| รองชนะเลิศโฟโตจีนิค |  TBA  TBA |  TBA |  |
รางวัลพิเศษอื่นๆ จากผู้สนับสนุน
| Giffarine Fitt Meal & Vegan Protein SUPERSTAR |  MI6 – พุฒิพัฒน์ กุลปรีชาเศรษฐ์ |  เงินสด 50,000 บาท |  |
| Giffarine Fitt Meal & Vegan Protein INFLUENCER |  MI4 – อภิรักษ์ สารภี  MI8 – ณนธภัคร เตชะอินทร์  MI12 – ชัยยุทธ แผ่นชูเกียรติ |  เงินสด 15,000 บาท |  |
| BEST BODY BY SEALECT TUNA |  MI1 – วิษณุ สมบูรณ์ |  เงินสด 30,000 บาท |  |
| BEST FITNESS INFLUENCER BY SEALECT TUNA |  MI8 – ณนธภัคร เตชะอินทร์ |  เงินสด 30,000 บาท |  |
| FRIEND OF VISCO |  MI1 – วิษณุ สมบูรณ์  MI6 – พุฒิพัฒน์ กุลปรีชาเศรษฐ์  MI10 – อาภากรณ์ บุนนาค  MI12 – ชัยยุทธ แผ่นชูเกียรติ  MI25	ชัยวัฒน์ ภัทรธนโชติ  MI26 – ศรัณย์ เปรื่องประยูร |  เงินสด 10,000 บาท |  |
| BEST PERFORMANCE OF MASTERPIECE |  MI1 – วิษณุ สมบูรณ์  MI4 – อภิรักษ์ สารภี  MI8 – ณนธภัคร เตชะอินทร์  MI13 – ศรันยู วิชัยคำ  MI22 – ตะวัน ธราดลรัตนากร |  VOUCHER 100,000 บาท |  |
รางวัลพิเศษ > รางวัลพิเศษระหว่างเก็บตัวการประกวด

| รอบการประกวด | ผลการประกวด | ผู้เข้าประกวด | ผู้เข้าประกวด |
| --- | --- | --- | --- |
| Andaman's Gentleman (ขวัญใจภูเก็ต)  | ชนะเลิศ |  MI17 – ชุติพงศ์ พุทธรักษ์ |  MI17 – ชุติพงศ์ พุทธรักษ์ |
| Andaman's Gentleman (ขวัญใจภูเก็ต)  | รองอันดับ 1 |  MI20 – กฤตยศ กาญจนดุล |  MI20 – กฤตยศ กาญจนดุล |
| Andaman's Gentleman (ขวัญใจภูเก็ต)  | รองอันดับ 2 |  MI30 – สิทธิโชค พาณิชย์เลิศเทวา |  MI30 – สิทธิโชค พาณิชย์เลิศเทวา |
| Andaman's Gentleman (ขวัญใจภูเก็ต)  | รองอันดับ 3 |  MI3 – ชินดนัย พิณยาส |  MI3 – ชินดนัย พิณยาส |
| Andaman's Gentleman (ขวัญใจภูเก็ต)  | รองอันดับ 4 |  MI9 – อนุชา สีพลเรือน |  MI9 – อนุชา สีพลเรือน |
รางวัลพิเศษอื่นๆ
| รอบการประกวด | รางวัลพิเศษ | ผู้เข้าประกวด | เงินรางวัล |
| Swimsuit Competition (ชุดว่ายน้ำ) | Best in Swimsuit by Jungceylon |  MI13 – ศรันยู วิชัยคำ |  เงินสด 10,000 บาท |
| Swimsuit Competition (ชุดว่ายน้ำ) | BEST BEACH BODY |  MI19 – ภาณุพงศ์ บรรณพรรณ |  เงินสด 10,000 บาท |
| Swimsuit Competition (ชุดว่ายน้ำ) | GOOD SKIN BY BRYT |  MI8 – ณนธภัคร เตชะอินทร |  เงินสด 10,000 บาท |
| Swimsuit Competition (ชุดว่ายน้ำ) | People's Choice Award |  MI4 – อภิรักษ์ สารภี |  เงินสด 10,000 บาท |
| Swimsuit Competition (ชุดว่ายน้ำ) | ขวัญใจ Diamond Grand |  MI7 – กันตภัฏ หาญกำจัดภัย |  เงินสด 10,000 บาท |
| Swimsuit Competition (ชุดว่ายน้ำ) | Best Duo Walk |  MI13 – ศรันยู วิชัยคำ  MI14 – ยุทธพงษ์ นันตะ |  เงินสด 20,000 บาท |
| Swimsuit Competition (ชุดว่ายน้ำ) | Island Creator |  MI8 – ณนธภัคร เตชะอินทร |  |
| Sport Day | Sport Day MVP |  MI13 – ศรันยู วิชัยคำ  MI16 – ธาวิน ใจมั่น  MI26 – ศรัณย์ เปรื่องประยูร |  |
รางวัลพิเศษ > ป๊อปปูลาร์โหวต

ผู้เข้าประกวดที่ได้รับคะแนนโหวตสูงสุดจะได้ผ้านเข้ารอบ 6 คนสุดท้ายในรอบตัดสินโดยอัตโนมัติ
| ผลการประกวด | อันดับ | ผู้เข้าประกวด |
| --- | --- | --- |
| ผู้ชนะ | 1 |  MI4 – อภิรักษ์ สารภี |
10 คนสุดท้าย: 
| 10 คนสุดท้าย | 2 |  MI1 – วิษณุ สมบูรณ์ |
| 10 คนสุดท้าย | 3 |  MI9 – อนุชา สีพลเรือน |
| 10 คนสุดท้าย | 4 |  MI12 – ชัยยุทธ แผ่นชูเกียรติ |
| 10 คนสุดท้าย | 5 |  MI19 – ภาณุพงศ์ บรรณพรรณ |
| 10 คนสุดท้าย | 6 |  MI30 – สิทธิโชค พาณิชย์เลิศเทวา |
| 10 คนสุดท้าย | 7 |  MI13 – ศรันยู วิชัยคำ |
| 10 คนสุดท้าย | 8 |  MI8 – ณนธภัคร เตชะอินทร |
| 10 คนสุดท้าย | 9 |  MI7 – กันตภัฏ หาญกำจัดภัย |
| 10 คนสุดท้าย | 10 |  MI6 – พุฒิพัฒน์ กุลปรีชาเศรษฐ์ |
ผู้เข้าประกวด

30 ผู้เข้าประกวดที่ได้รับการยืนยัน:
| หมายเลข | ผู้เข้าประกวด | ชื่อเล่น | ตำแหน่งในการประกวด | รางวัลพิเศษ |
| --- | --- | --- | --- | --- |
| MI1 | วิษณุ สมบูรณ์ | ป๊อป |  |  |
| MI2 | ณัทธา เรืองศักดิ์ไพบูลย์ | เบิร์ธ |  |  |
| MI3 | ชินดนัย พิณยาส | กาย |  |  3rd runnerup: Andaman’s Gentleman |
| MI4 | อภิรักษ์ สารภี | เจ |  |  People's Choice Award |
| MI5 | เมธิชัย สายทอง | ปอนด์ |  |  |
| MI6 | พุฒิพัฒน์ กุลปรีชาเศรษฐ์ | วอร์ม |  |  |
| MI7 | กันตภัฏ หาญกำจัดภัย | ตาล |  |  Diamond Grand Award |
| MI8 | ณนธภัคร เตชะอินทร์ | เอิร์ล |  |  Good Skin by Bryt  Island Creator |
| MI9 | อนุชา สีพลเรือน | ตานุ |  |  3rd runnerup: Andaman’s Gentleman |
| MI10 | อาภากรณ์ บุนนาค | เซียน |  |  |
| MI11 | คุณพล ตรีทรงเกียรติ | สก็อต |  |  |
| MI12 | ชัยยุทธ แผ่นชูเกียรติ | ล็อตเต้ |  |  |
| MI13 | ศรันยู วิชัยคำ | ซีเกมส์ |  |  Best Duo Walk  Best in Swimsuit by Jungceylon  Sport Day MVP |
| MI14 | ยุทธพงษ์ นันตะริ | แมน |  |  Best Duo Walk |
| MI15 | จิรัฏฐ์ เกตุภู่ | มีน |  |  Phuket Presenter |
| MI16 | ธาวิน ใจมั่น | แมน |  |  Sport Day MVP |
| MI17 | ชุติพงศ์ พุทธรักษ์ | เฟม |  |  Andaman’s Gentleman  Sport Day (หัวหน้าทีมสีดำ) |
| MI18 | ธัญพิสิษฐ์ วงศ์ปั่น | บูม |  |  Love at First Arrival |
| MI19 | ภาณุพงศ์ บรรณพรรณ | นก |  |  Best Beach Body |
| MI20 | กฤตยศ กาญจนดุล | จอห์น |  |  1st runnerup: Andaman’s Gentleman |
| MI21 | กรีก ยวงมณี | มิว |  |  |
| MI22 | ตะวัน ธราดลรัตนากร | เพชร |  |  Phuket Presenter |
| MI23 | กษิตพัฒน์ เล็กเนตรทิพย์ | อิม |  |  |
| MI24 | บุณยกร ต๊ะใจ | ยู |  |  |
| MI25 | ชัยวัฒน์ ภัทรธนโชติ | เอเจ |  |  |
| MI26 | ศรัณย์ เปรื่องประยูร | กอล์ฟ |  |  Sport Day MVP |
| MI27 | อัศวสินธุ์ อินอนงค์ | มาร์ค |  |  |
| MI28 | ธัญพิสิทธิ์ สุขรุ่ง | ธัญ |  |  |
| MI29 | ศรัณย์ ตั้งขุนทด | แมกซ์ |  |  |
| MI30 | สิทธิโชค พาณิชย์เลิศเทวา | ท็อป |  |  Runnerups: Sport Day (หัวหน้าทีมสีน้ำเงิน)  2nd runnerup: Andaman’s Gentleman |
แหล่งข้อมูล

มิสเตอร์อินเตอร์เนชันแนลไทยแลนด์ 2024 ที่เฟซบุ๊ก
| ด ค กมิสเตอร์อินเตอร์เนชันแนลไทยแลนด์ |
| --- | --- |
มิสเตอร์อินเตอร์เนชันแนลไทยแลนด์:  2012  2013–2016  2017  2018  2019  2020–2021  2022  2023  2024 
รายนาม:  ปิยะนัส สุจริต  ภารัณ ปิติจิรากุล  ไกรวิชญ์ คุมมงคล  สุรศักดิ์ เมืองแก้ว  ธิติสรรค์ กู้ดเบิร์น  ชุติพงศ์ พุทธรักษ์
วัดเชตวัน (แก้ความกำกวม)

วัดเชตวัน อาจหมายถึง
วัดเชตวัน เมืองสาวัตถี รัฐอุตตรประเทศ​ ประเทศอินเดีย​
วัดเชตวัน รัฐเซอลาโงร์ ประเทศมาเลเซีย
วัดเชตวัน จังหวัดเชียงราย
วัดเชตวัน อำเภอเมืองเชียงใหม่ จังหวัดเชียงใหม่
วัดเชตวัน อำเภอดอยหล่อ จังหวัดเชียงใหม่
วัดเชตวัน จังหวัดน่าน
วัดเชตวัน จังหวัดพิจิตร
วัดเชตวัน อำเภอเมืองแพร่ จังหวัดแพร่
วัดเชตวัน อำเภอลอง จังหวัดแพร่
วัดเชตวัน จังหวัดลำปาง
วัดเชตวัน ตำบลอุโมงค์ อำเภอเมืองลำพูน จังหวัดลำพูน
วัดเชตวัน ตำบลริมปิง อำเภอเมืองลำพูน จังหวัดลำพูน
วัดเชตวัน จังหวัดสกลนคร
วัดถ้ำเชตวัน ตำบลสันทะ อำเภอนาน้อย จังหวัดน่าน
วิกรม กรมดิษฐ์

| วิกรม กรมดิษฐ์ |
| --- | --- |

เกิด: ติ้นฟ้ง เซี่ยงคิ้ว (邱頂峰) 17 มีนาคม พ.ศ. 2496 (71 ปี) จังหวัดกาญจนบุรี ประเทศไทย
สัญชาติ: ไทย
คู่สมรส: นางเคลลี่ เหยา (หย่า)
บิดามารดา: นายถุงฝัด เซี่ยงคิ้ว  นางเจี้ย เซี่ยงจ๊ง
เว็บไซต์: http://www.vikrom.net/
วิกรม กรมดิษฐ์ เป็นนักธุรกิจและนักเขียนชาวไทย ผู้ก่อตั้งและประธานกรรมการบริหาร (CEO) บมจ. อมตะ คอร์ปอเรชัน เจ้าของโครงการนิคมอุตสาหกรรม 3 แห่งในประเทศไทย ปัจจุบันเป็นนักเขียนและใช้ชีวิตอยู่ที่ดงกุฎาคาร เขาใหญ่ จังหวัดนครราชสีมา
ประวัติ

วิกรม กรมดิษฐ์ เกิดเมื่อวันอังคารที่ 17 มีนาคม พ.ศ. 2496 เวลา 24.00 น. ที่ตลาดท่าเรือจังหวัดกาญจนบุรี บรรพบุรุษสืบเชื้อสายมาจากชาวจีนแคะ หรือฮากก้า ซึ่งอพยพมาตั้งถิ่นฐานอยู่ในชุมชนท่าเรือเมื่อ 150 กว่าปีมาแล้ว นอกจากนี้เขายังมีเชื้อสายมอญจากยาย เขาเป็นบุตรชายคนโตของตระกูล มีน้องมารดาเดียวกันและต่างมารดา 23 คน จบการศึกษาวิศวกรรมเครื่องกล B.Eng. (Mechanical Engineering) จากมหาวิทยาลัยแห่งชาติไต้หวัน (NTU) มีความสนใจการค้าตั้งแต่ยังเล็ก โดยรับช่วงต่อกิจการร้านถั่วคั่วจากป้า ขณะเรียนอยู่ชั้นประถมศึกษาปีที่ 3 จนเมื่อเรียนจบปริญญาตรีกลับมาเปิดบริษัท วี แอนด์ เค คอร์ปอเรชั่น จำกัด ซึ่งเป็นธุรกิจนำเข้า - ส่งออก เมื่อปี พ.ศ. 2518 ต่อมาหันมาบุกเบิกธุรกิจด้านนิคมอุตสาหกรรม 3 แห่งของประเทศไทยและ 2 แห่งในประเทศเวียดนาม มูลค่าการลงทุนกว่า 7 แสนล้านบาท มีพนักงาน 200,000 คน และโรงงานกว่า 850 โรง
ปัจจุบันดำรงตำแหน่งเป็นประธานเจ้าหน้าที่บริหาร (CEO) บริษัท อมตะ คอร์ปอเรชัน จำกัด (มหาชน) และประธานมูลนิธิอมตะ ตลอดจนสนใจการเขียนหนังสือเพื่อถ่ายทอดประสบการณ์ชีวิตให้ประโยชน์แก่อนุชนรุ่นหลัง ในปี  2549 ถึง 2551 ได้รับการจัดอันดับจากนิตยสารฟอร์บส์ให้ติดอันดับ 40 มหาเศรษฐีในเมืองไทย และในปี 2551 Foreign Direct Investment magazine (fDi) ในเครือของFinancial Times Group จากลอนดอน ได้มอบรางวัล fDi Personality of the Year 2008-Asia ปัจจุบันใช้ชีวิตอยู่ในต่างจังหวัด
การเมือง

วิกรม กรมดิษฐ์ เคยดำรงตำแหน่งที่ปรึกษารัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในปี พ.ศ. 2535 ถึงปี พ.ศ. 2536 และที่ปรึกษารัฐมนตรีช่วยว่าการกระทรวงอุตสาหกรรม ในปี พ.ศ. 2536 ถึงปี พ.ศ. 2538 ในรัฐบาลของนายชวน หลีกภัย
ต่อมาในปี พ.ศ. 2554 เขาถูกกล่าวถึงในแวดวงการเมืองอีกครั้ง เมื่อมีการทำนายของหมอดูว่าเขาอาจจะได้รับตำแหน่งนายกรัฐมนตรี และในปี พ.ศ. 2557 เขาถูกนายณัฐวุฒิ ใสยเกื้อ รัฐมนตรีช่วยว่าการกระทรวงพาณิชย์ และแกนนำ นปช. กล่าวถึงว่าจะเป็นนายกรัฐมนตรีคนกลาง แต่เขาได้ปฏิเสธ  ก่อนที่จะมีการรัฐประหารโดยคณะรักษาความสงบแห่งชาติ (คสช.) อันมีพลเอก ประยุทธ์ จันทร์โอชา เป็นหัวหน้าคณะ เมื่อวันที่ 22 พฤษภาคม 2557
ผลงานเขียน

มองโลกแบบวิกรม (2550) โดยมีวิมล ไทรนิ่มนวล เป็นผู้เรียบเรียง
ผมจะเป็นคนดี ภาค ไฟฝันวันเยาว์ (2551) โดยมีประภัสสร เสวิกุล เป็นผู้เรียบเรียง ตีพิมพ์มาแล้วกว่า 100,000 เล่ม และเป็นหนังสือที่ขายดีมากที่สุดเล่มหนึ่ง โดยได้เล่าประวัติของตัวเอง
ผมจะเป็นคนดี ฉบับย่อจาก "ไฟฝันวันเยาว์ และ ก่อร่างสร้างธุรกิจ" (2551) โดยมีประภัสสร เสวิกุล เป็นผู้เรียบเรียง
ผมจะเป็นคนดี ภาค ก่อร่างสร้างธุรกิจ (2552) โดยมีประภัสสร เสวิกุล เป็นผู้เรียบเรียง และได้ถูกนำไปสร้างเป็นละครโทรทัศน์ "ไฟอมตะ" ออกอากาศทางช่อง 9 อสมท.
ละครไฟอมตะ เริ่มออกอากาศในวันที่ 10 เมษายน 2553 นำแสดงโดยนักแสดง เช่น ชาคริต แย้มนาม, นิรุตติ์ ศิริจรรยา และซอนย่า คูลลิ่ง ละครเรื่องนี้ได้รับรางวัลโทรทัศน์ทองคำ สาขาบทละครโทรทัศน์ดีเด่น ในงานประกาศผลรางวัลครั้งที่ 25 เมื่อวันเสาร์ที่ 19 มีนาคม 2554 ที่หอประชุมใหญ่ กรมประชาสัมพันธ์
บทละครไฟอมตะ (2553) โดยมีศัลยา เป็นผู้เขียนบทละคร ประภัสสร เสวิกุล เป็นผู้เรียบเรียง
กิน&อยู่แบบวิกรม (2553) โดยมีประภัสสร เสวิกุล เป็นผู้เรียบเรียง ตีพิมพ์มาแล้วกว่า 100,000 เล่ม
มองซีอีโอโลก (2551) โดยมีวิมล ไทรนิ่มนวล เป็นผู้เรียบเรียง โดยได้เล่าประวัติของซีอีโอชื่อดังของโลก
มองซีอีโอโลก ภาค 2 (2551) โดยมีวิมล ไทรนิ่มนวล เป็นผู้เรียบเรียง เปิดตัวหนังสือวันเสาร์ที่ 5 เมษายน 2551 ณ ศูนย์ประชุมแห่งชาติสิริกิติ์ และจะมีการเสวนาในหัวข้อ เยาวชนไทย ก้าวไกลสู่ซีอีโอโลก
มองซีอีโอโลก ภาค 3 (2551)
มองซีอีโอโลก ภาค 4 (2552)
มองซีอีโอโลก ภาค 5 (2552)
มองซีอีโอโลก ภาค 6 (2553)
มองซีอีโอโลก ภาค 7 (2553)
มองซีอีโอโลก ภาค 8 (2554)
ผลงานโฆษณา

อาหารเสริม hearti-benecol (พ.ศ. 2553)
เก้าอี้ La-z-boy (พ.ศ. 2555)
รายการโทรทัศน์

มองโลกแบบวิกรม ทางช่อง 3 เริ่มวันจันทร์ที่ 2 กรกฎาคม พ.ศ. 2555 - ทุกวันจันทร์ - วันศุกร์ เวลา 05:50 - 05:55 น.
มองโลกกว้างกับ NBT ทางช่อง NBT เริ่มอาทิตย์ที่ 24 กรกฎาคม พ.ศ. 2559 -ทุกวันเสาร์-อาทิคย์ เวลา 22.00น-22.25น
แหล่งข้อมูลอื่น

เว็บไซต์ส่วนตัววิกรม กรมดิษฐ์ เก็บถาวร 2007-06-27 ที่ เวย์แบ็กแมชชีน
วิกรม กรมดิษฐ์ ที่เฟซบุ๊ก
ประทักษ์ ประทีปะเสน

ประทักษ์ ประทีปะเสน นักไวโอลิน และวาทยากรที่มีชื่อเสียง เป็นผู้เชี่ยวชาญเฉพาะด้านดนตรีสากล สังกัดกองการสังคีต กรมศิลปากร และเป็นผู้อำนวยเพลง วงดุริยางค์เครื่องลม แห่งมหาวิทยาลัยเกษตรศาสตร์
ประทักษ์ ประทีปะเสน จบการศึกษาจากวชิราวุธวิทยาลัย  แล้วไปศึกษาต่อด้านดนตรีที่ประเทศอังกฤษ และได้รับทุนรัฐบาลไทยไปศึกษาต่อที่สหรัฐอเมริกา ด้านไวโอลินและการอำนวยเพลง จนสำเร็จปริญญาเอกที่มหาวิทยาลัยโคลัมเบีย  ได้รับเชิญให้เป็นสมาชิกกิตติมศักดิ์ A.R.A.M. (Associate of the Royal Academy of Music) ในปี พ.ศ. 2528
ประทักษ์ ประทีปะเสน เข้ารับราชการที่กรมศิลปากร มีความสามารถในการเล่นดนตรีทั้งแนวดนตรีคลาสสิก แจ๊ส ไลท์มิวสิก และดนตรีไทย จนกระทั่งเกษียณอายุราชการ ในตำแหน่งนักวิชาการละครและดนตรี 10 (ผู้เชี่ยวชาญเฉพาะด้าน วิชาการละครและดนตรี (โขน ละคร และดนตรี)) กรมศิลปากร กระทรวงศึกษาธิการ
ประทักษ์ ประทีปะเสน สมรสกับแพทย์หญิง มันทนา ประทีปะเสน
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
พ.ศ. 2547 –  เหรียญจักรพรรดิมาลา (ร.จ.พ.)
เปรื่อง ชื่นประโยชน์

| เปรื่อง ชื่นประโยชน์ |
| --- | --- |

สารนิเทศภูมิหลัง
เกิด: 31 พฤษภาคม พ.ศ. 2465 เปรื่อง ชื่นประโยชน์
เสียชีวิต: 6 สิงหาคม พ.ศ. 2544 (79 ปี)
อาชีพ: นักดนตรี นักแต่งเพลง
ปีที่แสดง: พ.ศ. 2483 - 2544 (61 ปี)
ศิลปินแห่งชาติ: พ.ศ. 2538 - สาขาศิลปะการแสดง (ประพันธ์เพลง)
เปรื่อง ชื่นประโยชน์ หรือชื่อในวงการนักแต่งเพลง ป. ชื่นประโยชน์ (31 พฤษภาคม พ.ศ. 2465 - 6 สิงหาคม พ.ศ. 2544) เป็นนักดนตรี และนักแต่งเพลง ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ประพันธ์เพลง) ประจำปี พ.ศ. 2538
ประวัติ

เปรื่อง ชื่นประโยชน์ เกิดเมื่อวันที่ 31 พฤษภาคม พ.ศ. 2465 ที่กรุงเทพมหานคร เป็นบุตรของนายแปลก และนางพิณ ชื่นประโยชน์ ศึกษาที่โรงเรียนช่างก่อสร้างอุเทนถวาย แต่ไม่ชอบ จึงลาออกมาเป็นนักเรียนดุริยางค์ที่กองดุริยางค์ทหารบก มีผลงานแต่งเพลง เพลงแรกตั้งแต่อายุเพียง 18 ปี ชื่อเพลง "เพื่อนรักเก่า" ขับร้องโดย เฉลา ประสบศาสตร์ เรียบเรียงเสียงประสานโดย ครูนารถ ถาวรบุตร
ครูเปรื่องเป็นเพื่อนสนิทในกลุ่มเดียวกับมงคล อมาตยกุล และเชาว์ แคล่วคล่อง เป็นนักดนตรีบรรเลงตามโรงละคร และโรงภาพยนตร์ และตระเวนออกแสดงไปกับคณะจันทโรภาส ของพรานบูรพ์ และย้ายมาเป็นนักแต่งเพลงประจำวงดนตรีดุริยะโยธิน ในปี พ.ศ. 2494
ผลงานแต่งเพลงของครูเปรื่องเริ่มเป็นที่ยอมรับ โดยมีผลงานแต่งเพลงละครร่วมกับครูเพลงท่านอื่น เช่น มงคล อมาตยกุล, ชาลี อินทรวิจิตร, ส. อาสนจินดา, เสน่ห์ โกมารชุน, สุวัฒน์ วรดิลก เป็นต้น
ในปี พ.ศ. 2501 ครูเปรื่องก่อตั้งวงดนตรี "ป. ชื่นประโยชน์" ขึ้นรับงานทั่วไป  เปิดโรงเรียนสอนดนตรีที่สี่แยกบางขุนพรหม และแต่งตำราวิชาดนตรีออกเผยแพร่ และยังได้เป็นหัวหน้าวงดนตรีพินทุสร ของ องค์การ ร.ส.พ.
เพลงที่มีชื่อเสียงของครูเปรื่อง ได้แก่เพลง "มารหัวใจ" ขับร้องโดย วริษา เศวตรักษ์ "พ่อพระในดวงใจ" ขับร้องโดย เพ็ญศรี พุ่มชูศรี "มนต์รักเรียกหา" ขับร้องโดย สุเทพ วงศ์กำแหง "คอย" และ "สักวันหนึ่ง" ขับร้องโดย นริศ อารีย์ "จ้าวหัวใจ" ขับร้องโดย นิรมล อิศรางกูร ณ อยุธยา
ครูเปรื่องได้รับรางวัลแผ่นเสียงทองคำพระราชทาน 2 ครั้ง ในปี พ.ศ. 2507 จากเพลง "มารหัวใจ" และ พ.ศ. 2509 จากเพลง "ไม่มีวัน" ทั้งสองเพลงขับร้องโดยสวลี ผกาพันธุ์  โดยเฉพาะเพลงไม่มีวัน ได้รับรางวัลทั้งในสาขาทำนอง คำร้อง และเรียบเรียงเสียงประสานยอดเยี่ยม
ด้านชีวิตส่วนตัว ครูเปรื่อง สมรสกับนางสนอง ชื่นประโยชน์ มีบุตร 3 คน เป็นชาย 2 คน เป็นหญิง 1 คน
ครูเปรื่องได้รับการเชิดชูเกียรติเป็นศิลปินแห่งชาติ ประจำปี พ.ศ. 2538 ก่อนจะเสียชีวิตเมื่อวันที่ 6 สิงหาคม พ.ศ. 2544 สิริอายุ 79 ปี
แทน นครปฐม

| แทน นครปฐม |
| --- | --- |
เกิด: 11 มีนาคม พ.ศ. 2487 (80ปี)
ที่เกิด: จังหวัดนครปฐม
แนวเพลง: ลูกทุ่ง
อาชีพ: นักร้อง
แทน นครปฐม (11 มีนาคม พ.ศ. 2487 -) หรือในชื่อจริงคือ ชัชวาล บัวล้ำเลิศ (ชื่อเดิม ชัช บัวล้ำเลิศ) เป็นนักร้องจากจังหวัดนครปฐม ฝ่าฟันอุปสรรคเพื่อการเป็นนักร้องลูกทุ่งมาอย่างทรหด เขาเป็น 1 ใน 5 ทหารเสือที่สุรพลรับประจำวง
ประวัติ

แทน นครปฐม  มีชื่อจริงตามบัตรประจำตัวประชาชนว่า ชัชวาล บัวล้ำเลิศ ที่บ้านเลขที่ 42 หมู่ที่ 6 ตำบลบางแขม  อำเภอเมือง จังหวัดนครปฐม คุณพ่อชื่อชิด  คุณแม่ชื่อช่วย  มีพี่น้อง 10 คน ชาย 2 คน หญิง 8 คน แทนเป็นลูกคนโต  ในวัยเด็กเรียนหนังสือที่โรงเรียนวัดลาดปลาเคล้า จบการศึกษาภาคบังคับ ชั้น ป.4   ทางบ้านมีอาชีพทำนา
เส้นทางลูกทุ่ง

ช่วงวัยรุ่น อยากเป็นนักร้องลูกทุ่งอย่างมาก ประมาณ พ.ศ. 2508  ทราบข่าวทางวิทยุว่า สุรพล สมบัติเจริญ เปิดรับสมัครนักร้องเข้าประจำวงดนตรีสุรพล สมบัติเจริญ  จึงดิ่งไปสมัคร  คราวนั้นคนสมัครร่วม 2,000 คนเห็นจะได้ ก่อนแข่งไม่มั่นใจตัวเองเท่าไหร่ เพราะคนแข่งมีมากเหลือเกิน แต่เมื่อใจรักจึงเสี่ยงดู โดยใช้เพลงของขุนพลเพลงลูกทุ่ง ไวพจน์ เพชรสุพรรณ ในเพลง "กลับเถิดทูนหัว "ประกวด ซึ่งแม้แต่สุรพล  สมบัติเจริญ คนจัดประกวดยังอดชมไม่ได้
ผลปรากฏว่า เขาคือ 1 ใน 5 ที่สอบผ่านการ" ทดสอบเสียง" 5 ทหารเสือคราวนั้น ได้แก่ 1. พร พนาไพร 2. มนไพร ลูกราชบุรี 3. เพชรน้อย ลูกสุพรรณ 4. เปี๊ยกเล็ก จอมบึง และ 5. แทน นครปฐม ในจำนวน 5 คน แทน นครปฐม ถือว่าโชคดีกว่าใคร  ได้อัดแผ่นเสียงชิมลางความดังก่อนใครเพื่อน  สุรพล สนับสนุนให้อัดแผ่นเพลงแรก ปี พ.ศ. 2509 ในเพลง " สบตาพาฝัน " งานประพันธ์ของ  รุ่งทิพย์ ธารทอง  นักร้อง-นักแต่งเพลงสมัยนั้น   แค่เพลงแรก ความดังก็ถามหาแล้ว และได้รับการสนับสนุนอัดแผ่นอีกหลายเพลงตามมา
ผลงานเพลงที่บันทึกแผ่นเสียง

หนึ่งในฝูงชน
อย่ายั่วนะ
วิมานเนรมิตร
บอกแล้วไม่เชื่อ
หนุ่มบ้านแพน
นครปฐมแห่งความหลัง
กลัวน้องสองใจ
รักเข้าไส้
จนแล้วไม่เจียม
เจ็บ จ.ใจ เรี่ยไรรัก
สาวสะพานลอย
ฝากใจไว้เวียงจันทร์
แทนระทม
ตลุงรักราชบุรี (คู่กับนงเยาว์)
หัวบ่ดี (คู่กับนงเยาว์)
เข้าท่า (คู่กับนงเยาว์)
ลักษณะเด่นของแทน  พูดน้อย  เยือกเย็น อารมณ์ดี  เวลาร้องเพลงจะทุ่มเท จริงจัง  เสียงที่เปล่งเวลาร้องจะใส กังวาล  ชัดถ้อยชัดคำ  แก้วเสียงมีมนต์ชวนให้หลงใหลยิ่งนัก
ผลงานเพลงที่ประพันธ์เอง/ร้องเอง    มี  2  เพลง  คือ  ฝากใจไว้เวียงจันทร์  และ ฝันว่าดัง
ปัจจุบัน

อยู่กับครอบครัว  " โสนน้อย เมืองสุพรรณ " เจ้าของเพลง " หุ้นผัว " อันลือลั่นในอดีต  มีบุตร 2   คน ชาย 1 คนหญิง 1 คน ผู้ชายชื่อ ตั้ม  ไพโรจน์ บัวล้ำเลิศ ผู้หญิงชื่อ โอ๋ กนกวรรณ บัวล้ำเลิศ (ข่าวว่าสวยเหมือนแม่) แทน   ยังร้องเพลงรับเชิญงานทั่วไป
โป๊งเหน่ง เชิญยิ้ม

| โป๊งเหน่ง เชิญยิ้ม |
| --- | --- |
ไฟล์:โป๊งเหน่ง เชิญยิ้ม.jpg
สารนิเทศภูมิหลัง
ชื่อเกิด: สมศักดิ์ อยู่พ่วง
เกิด: 19 กรกฎาคม พ.ศ. 2508 อำเภอพนมทวน จังหวัดกาญจนบุรี ประเทศไทย
เสียชีวิต: 10 กรกฎาคม พ.ศ. 2565 (56 ปี) โรงพยาบาลบางปะอิน จังหวัดพระนครศรีอยุธยา ประเทศไทย
คู่สมรส: สมญา อยู่พ่วง
บุตร: 6 คน
อาชีพ: นักแสดงตลก
ปีที่แสดง: พ.ศ. 2533 – 2565
วลัชณัฏฐ์ ก้องภพตารีย์ หรือ พงษ์ศักดิ์ โสภักดี (ชื่อเดิม: สมศักดิ์ อยู่พ่วง) เป็นที่รู้จักกันในชื่อ โป๊งเหน่ง เชิญยิ้ม (19 กรกฎาคม พ.ศ. 2508 – 10 กรกฎาคม พ.ศ. 2565) เกิดที่อำเภอพนมทวน จังหวัดกาญจนบุรี นักแสดงตลกชายและอดีตนักแสดงลิเกชาวไทยชื่อดัง ที่มีเอกลักษณ์เป็นที่จดจำได้ คือ หัวโล้น พูดน้ำเสียงรุนแรง มักจะได้แสดงบทเป็นตัวร้ายในวงการตลก ขึ้นชื่อเป็นคนที่รักภรรยามากอีกด้วย เขายังเป็นน้องชายต่างมารดาของ สมศักดิ์ ภักดี อดีตลิเกเงินล้านอีกด้วย
ประวัติ

โป๊งเหน่งมีชื่อเล่นว่า ศักดิ์ มีมารดาชื่อว่า นางณัฐกนก วันเพ็ญ (ชื่อเล่น:อ้อย) และบิดามีอาชีพลิเก โป๊งเหน่งกล่าวว่ามารดาของเขานั้นได้เจอกันกับบิดาขณะที่กำลังทำการแสดงและมารดาของเขาเป็นแม่ยกชอบกับบิดาจนเกิดการได้เสียกัน แต่ภายหลังบิดาได้ย้ายวิก ในเวลาต่อมามารดาได้คลอดศักดิ์ แต่เพราะเธอไม่ทราบว่าบิดาชื่ออะไรเป็นใครหรือมาจากไหนทำให้ไม่ทราบนามสกุลของบิดา ซึ่งในสมัยก่อนเวลาจะมีการแจ้งเกิดต้องไปที่บ้านของกำนันทำให้มารดาต้องให้คนข้างบ้านที่มีนามสกุลว่า อยู่พ่วง เป็นคนช่วยเซ็นรับรองบุตรให้แทน
ศักดิ์ได้เข้าเรียนที่โรงเรียนศึกษาสงเคราะห์พนมทวนจนจบประถมศึกษาปีที่ 7 (บางแห่งกล่าวว่าจบมัธยมปีที่สาม)และเขาได้รอมารดาให้มารับและไปกรุงเทพกับแม่แต่เพราะไม่ชอบอยู่กับบิดาบุญธรรมเลยไปที่ห้วยขวางที่นั้นเข้าได้เจอกับบิดาผู้บังเกิดเกล้าอีกครั้งทำให้เขาใช้ชีวิตอยู่กับลิเกกับบิดามาตลอด
ศักดิ์อยู่กับวงการลิเกอยู่นานพอสมควรก็ได้เข้าสู่วงการตลกจากการที่บิดาเป็นเพื่อนกับ อุดม ชวนชื่น และ จิ้ม ชวนชื่น ก็ได้ชักชวนเขามาอยู่ในคณะชวนชื่น โดยใช้ชื่อว่า ศักดิ์ ชวนชื่น และได้อยู่กับชวนชื่นนานถึง 11 ปี ก่อนที่ภายหลังสมาชิกในคณะบางคนได้ย้ายไปคณะของ แป๋ว บ้านโป่ง ทั้งศักดิ์ , หลุยส์ , ช้าง , เอนก , อุทิศ และเปี๊ยก อยุธยา และอยู่กับคณะแป๋ว บ้านโป่ง อยู่นานประมาณ 2 ปีและย้ายไปคณะ เพชร ดาราฉาย และคณะเต่า เชิญยิ้ม และ หนู คลองเตย แต่ไม่นานก็ออกจากคณะเพราะหนูไปโกนศีรษะของเจ้าตัวโดยที่ไม่ได้บอกกล่าว
ภายหลังศักดิ์ได้เจอกับ นุ้ย เชิญยิ้ม เลยชักชวนให้มาอยู่กับคณะ ถั่วแระ/ชูศรี เชิญยิ้ม ช่วงแรกๆ เขาอยู่ในฐานะคนขับรถของคณะและใช้ชื่อว่า ศุภโชค เชิญยิ้ม ก่อนจะเปลี่ยนชื่อเป็น ข้าวฟ่าง เชิญยิ้ม และมาเป็น โป๊งเหน่ง เชิญยิ้ม เพราะมาจากรูปร่างศีรษะของเขาดูเหมือนขนมโป๊งเหน่ง
ช่วงเวลาที่โป๊งเหน่งอยู่ที่ คณะถั่วแระ เชิญยิ้ม ทำให้เจ้ามีโอกาสเข้าสู่วงการบันเทิงด้วยการเล่น ก่อนบ่าย คลายเครียด ภายหลังนุ้ยสืบทอดหัวหน้าคณะต่อจากถั่วแระ เจ้าตัวมีโอกาสได้เล่นภาพยนตร์หลายเรื่อง เช่น เดอะโกร๋น ก๊วน กวน ผี, ผีหัวขาด,  บอดี้การ์ดหน้าเหลี่ยม, ยายสั่งมาใหญ่, ผู้ชายลั้ลล้า และ ฮาศาสตร์
ชีวิตส่วนตัว

โป๊งเหน่งมีภรรยานามว่า หมู (ชื่อจริง:สมญา) โดยอยู่กันมาตั้งแต่โป๊งเหน่งอายุ 15 ปีในขณะนั้นภรรยาอายุ 17 ปีโดยเธอเป็นแม่ค้าขายขนมโดยมีบุตรด้วยกันหกคนชาย 4 คนหญิง 2 คน เขาเป็นคนที่ขึ้นชื่อว่ารักภรรยามาก โป๊งเหน่งมีบ้านที่ราชบุรีและเลี้ยงฟาร์มวัวเป็นของตัวเองโดยจะรีดนมวัวส่งให้หนองโพ
โป๊งเหน่งเป็นลูกศิษย์ฤาษีเณร ธาตุพุทธคุณที่อยุธยาจนกลายเป็นที่ขึ้นชื่อลือชาว่าถูกหวยหลายงวดแถมยังมีบ้านอยู่อาศรมอีกด้วย
ผลงาน > ละครโทรทัศน์

พ.ศ. 2545 มณีเมขลา (/ช่อง 3) รับบทเป็น พงศ์
พ.ศ. 2546 เพลงรักเพลงปืน (/ช่อง 3) รับบทเป็น
พ.ศ. 2549 อนิลทิตา (/ช่อง 5) รับบทเป็น ไอ้โล้นดำ
พ.ศ. 2551 เย้ยฟ้าท้าดิน (/ช่อง 7) รับบทเป็น เวไชย
พ.ศ. 2551 เจาะเวลาหาโก๊ะ (/ช่อง 7) รับบทเป็น
พ.ศ. 2552 โก๊ะซ่า ท้ามิติ (/ช่อง 7) รับบทเป็น
พ.ศ. 2552 พยัคฆ์ยี่เก (/ช่อง 7) รับบทเป็น จ.ส.ต. แม้น เลิศกาญดี (จ่าแม้น)
พ.ศ. 2554 โก๊ะ 7 (/ช่อง 7) รับบทเป็น
พ.ศ. 2555 รักนี้หัวใจมีครีบ (/ช่อง 3) รับบทเป็น น้าหมึก
พ.ศ. 2555 มนต์รักตลาดสด (/ช่อง 7) รับบทเป็น
พ.ศ. 2556 หลบผี ผีไม่หลบ (บีอีซี-เทโร/ช่อง 3) รับบทเป็น กำนันจู๊ด
พ.ศ. 2556 ยัยบุญกับหมอทึ่ม (บีอีซี-เทโร-จันทร์ 25/ช่อง 3) รับบทเป็น ฮายบาย / คาวบอยนิกกี้ / โคบาน
พ.ศ. 2556 ไอ้คุณผี (/ช่อง 3) รับบทเป็น ประสิทธิ์
พ.ศ. 2557 สวยร้ายสายลับ (ยูม่า 99/ช่อง 3) รับบทเป็น แหล่ (รับเชิญ)
พ.ศ. 2557 ลูกผู้ชายหัวใจเข้ม (/ช่อง 7) รับบทเป็น พี่ติ่ง (เจ้าของคณะลิเก)
พ.ศ. 2557 โก๊ะ 7 ตะลุยแดนมหัศจรรย์ (/ช่อง 7) รับบทเป็น
พ.ศ. 2557 ครีบนี้หัวใจมีเธอ (/ช่อง 3) รับบทเป็น
พ.ศ. 2557 ลูกสาวพ่อมด (เมคเกอร์ เจ กรุ๊ป/ช่อง 3) รับบทเป็น ชูชาติ (เจ้าของวิน)
พ.ศ. 2558 กระตุกหนวดเสือ (/ช่อง 3) รับบทเป็น เสือป่อง มวยเอก
พ.ศ. 2561 ขุนปราบดาบข้ามภพ (เดอะ วัน เอ็นเตอร์ไพรส์/ช่องวัน 31) รับบทเป็น เข้ม (คนบ้าที่คณะลิเก)
พ.ศ. 2562 เจ้าสัวมั่วนิ่ม (/ช่อง 7) รับบท หมอผี (รับเชิญ)
พ.ศ. 256X สายลับสะบัดช่อ (/ช่อง 3)
หมายเหตุ  : สายลับสะบัดช่อ  เป็นผลงานละครเรื่องสุดท้าย ที่ถ่ายทำเสร็จสิ้นเมื่อปี พ.ศ.2557 ก่อนที่จะเสียชีวิตในปี พ.ศ.2565 และไม่ได้ออกอากาศบนหน้าจอโทรทัศน์ ทาง ช่อง 3
ผลงาน > ละครชุด

พ.ศ. 2547 ครูไหวใจร้าย (บีอีซี-เทโร-บรอดคาซท์ ไทย เทเลวิชั่น/ช่อง 3) รับบทเป็น เก่ง (รับเชิญ)
ผลงาน > ซิทคอม

พ.ศ. 2545 - 2546 ปากคลองตลาด (/ช่อง 5)
พ.ศ. 2550 ผู้กองเจ้าเสน่ห์ ตอน ฝาแฝด (/ช่อง 3) รับบทเป็น (รับเชิญ)
พ.ศ. 2551 เป็นต่อ ตอน น้องเมีย เพลียเลยครับพี่น้อง (/ช่อง 3) รับบทเป็น ยามเบิ้ม (รับเชิญ)
พ.ศ. 2554 ผู้กองเจ้าเสน่ห์ ตอน มานะปะทะผู้เฒ่าเต่า (/ช่อง 3) รับบทเป็น (รับเชิญ)
พ.ศ. 2555 บางรักซอย 9 ตอน แก้เคล็ด..สะเด็ดซะ (/ช่อง 9) รับบทเป็น (รับเชิญ)
พ.ศ. 2559 เป็นต่อ New Season ตอน วาเลนไทน์ 59 (/ช่อง 3) รับบทเป็น ตำรวจปลอมที่พี่ต่อจ้าง (รับเชิญ)
พ.ศ. 2559 วุ่นนัก รักข้ามตึก (/ช่อง 9) รับบทเป็น เป้ง
พ.ศ. 2559 ข่าวร้อนก่อนไก่โห่ (/ช่อง 3) รับบทเป็น ต้อง
พ.ศ. 2561 มาวัดกันมั้ย ตอน อวสาน (เดอะ วัน เอ็นเตอร์ไพรส์/ช่องวัน 31) รับบทเป็น (รับเชิญ)
พ.ศ. 2561 บ้านสราญแลนด์ (เดอะ วัน เอ็นเตอร์ไพรส์/ช่องวัน 31) รับบทเป็น คนขับ Taxi
พ.ศ. 2561 เป็นต่อ 2018 ตอน แป๊ด แป๊ด, เด็กติดหมอน (/ช่อง 3) รับบทเป็น ยามเบิ้ม (รับเชิญ)
พ.ศ. 2562 เป็นต่อ 2019 ตอน แก้ของ (/ช่อง 3) รับบทเป็น ยามเบิ้ม (รับเชิญ)